पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण तेजी से फैल रहा है। अस्पतालों में बेड फुल हो चुके हैं। जिला प्रशासन एवं स्वास्थ्य विभाग दो कोविड केयर सेंटर पहले बना चुका है। महिला कॉलेज में 100 बेड लगा चुके हैं। ऑक्सीजन की कमी के चलते पिछले तीन दिन से तैयार 100 बेड का कोविड केयर सेंटर शुरू नहीं हो सका है। आज जिला कलेक्टर और विधायक मेवाराम जैन ने महिला कॉलेज जाकर व्यवस्थाओं का जायजा लिया। ऑक्सीजन कॉन्सटेक्टर सहित कुछ व्यवस्था हो चुकी है तथा कुछ कल जयपुर से मिलते ही शुरू कर देगें।
कोरोना संक्रमण के मरीज लगातार बढ़ते जा रहे हैं। इस बार ग्रामीण इलाकों में संक्रमण तेजी के साथ फैल रहा है। यह स्थिति बहुत ही भयावह होती जा रही है। अस्पताल में बेड फुल हो चुके हैं। प्रशासन लगातार गंभीर मरीजों को भर्ती के लिए बालिका छात्रावाास, शारदा छात्रावास में भी बेड लगा दिये हैं।
महिला कॉलेज में केयर्न वेंदाता ने वतानुकूलित सहित साधारण 100 बेड लगा दिए हैं। ऑक्सजीन की कमी के चलते वहां मरीजों को भर्ती नहीं किया गया है। अब प्रशासन के 20 ऑक्सीजन कॉन्सटेक्टर उपकरण मिल गये हैं। कुछ जयपुर से आने वाले हैं जैसे हो आ जाते हैं उसके बाद महिला कॉलेज को शुरू किया जायेगा। अभी 100 बेड पूरे तो नहीं शुरू करेंगे जितनी जरूरत होगी उतने ही शुरू किए जाएंगे।
जिला कलक्टर लोकबंधु ने बताया कि आज हमने महिला कॉलेज का निरीक्षण किया है। ऑक्सीजन कॉन्सटेक्टर उपकरण कुछ हमारे पास हैं और कुछ जयपुर से आने वाले हैं। समय पर अगर सुबह पहुंच जाते है तो कल ही उसे शुरू कर देगे। निरीक्षण के दौरान अतिरिक्त जिला कलक्टर ओमप्रकाश विश्नोई, विधायक मेवाराम जैन, मेडिकल कॉलेज के प्राचार्य डॉ आर के आसेरी, पीएमओ डॉ बीएल मंसूरिया सहित डॉक्टरों की टीम मौजूद थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn